Diari Oficial de la Generalitat Valenciana


Sumari del DOGV 5917, del 19-12-2008 (2008/14445)

Judici verbal 000279/2008-A. Notificació de la sentència a Blas Ivorra Masanet i altres.
----------------------------------------------------------------------------------------

### Dades del document

Número de DOGV
:   5917

Data del DOGV
:   19-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/14428


Data del document
:   21-10-2008

Organisme emissor
:   Jutjat de Primera Instància Número 4 d'Alcoi

Tipus de document
:   Edicte

Descriptors 

:   * sistema judicial

Judici verbal 000279/2008-A. Notificació de la sentència a Blas Ivorra Masanet i altres. [2008/14050]  
Demandant: Isabel Miralles Vañó  
Procurador: Antonio Penadés Martínez  
Lletrat: José María Soriano Bellver  
Judici: judici verbal 000279/2008  
Part demandant: Isabel Miralles Vañó  
Part demandada: Blas Ivorra Masanet  
Sobre: reclamació de quantitat  
En el judici a què es fa referència s'ha dictat la resolució el text de la qual, literalment, diu així:  
«Sentència número 000114/2008  
Alcoi, 3 d'octubre de 2008  
Aitana Ramón Martín, jutgessa substituta del Jutjat de Primera Instància i Instrucció número 4 d'Alcoi i partit, ha vist les presents actuacions de judici verbal número 279/2008, seguides a instàncies d'Isabel Miralles Vañó, representada pel procurador dels tribunals el senyor Penadés Martínez i assistida pel lletrat el senyor Soriano Bellver, contra Blas Ivorra Masanet i hereus, declarats en situació de rebel·lia processal.  
Antecedents de fet  
1. El procurador dels tribunals el senyor Penadés Martínez, en nom i representació processal d'Isabel Miralles Vañó, va formular, amb data 20 de maig de 2008, demanda de judici verbal en exercici d'una acció declarativa del domini contra Blas Ivorra Masanet i hereus, que va correspondre a este Jutjat per torn, la qual es va admetre a tràmit i es va registrar amb el número 279/2008 d'actuacions, es va incoar, es va assenyalar la celebració del judici i es van citar totes les parts.  
2. A l'acte del judici, celebrat el dia 25 de setembre de 2008, va comparéixer la demandant, però no ho van fer els demandats, els quals van al·legar el que més els convenia, i es va proposar la prova de què van intentar valdre's, que va ser admesa i es va declarar pertinent, i es va practicar amb el resultat que s'indica en les actuacions, les quals van quedar concloses per a sentència.  
3. En la tramitació d'este procediment s'han observat les prescripcions legals.  
Fonaments de dret  
1. L'actora exercita una acció declarativa de domini per prescripció adquisitiva extraordinària sobre 2/9 parts de la finca registral número 20 bis-N, inscrita al Registre de la Propietat de Cocentaina, al tom 1.330, llibre 336, foli 63, i al·lega, en síntesi, que tant ella com, anteriorment sa mare, María Vañó Ferrer, de qui va heretar la finca indicada, havien tingut, a títol de propietàries i de forma pública, pacíficament i ininterrompuda, la totalitat de la finca descrita, malgrat que qui figura com a titular d'estes 2/9 parts del domini de la finca esmentada és Blas Ivorra Masanet.  
Els demandats no han comparegut en actuacions, ni han comparegut en forma en les actuacions, i han deixat precloure el termini de 20 dies conferit per a contestar la demanda, sense haver-ho fet, i no s'hi han oposat, per la qual cosa van ser declarats en situació de rebel·lia processal d'acord amb el que disposa l'article 496.1 de la Llei d'Enjudiciament Civil, i no han impugnat, per tant, cap dels documents que acompanya l'actora en la seua demanda, ni han al·legat ni provat cap fet impeditiu, obstatiu, excloent o extintiu de la pretensió de l'actora.  
2. Perquè prospere l'acció declarativa de domini per prescripció adquisitiva extraordinària, és requisit essencial, de conformitat amb l'establit en l'article 1959 del Codi Civil, la possessió ininterrompuda durant 30 anys. Encara que este precepte no ho assenyale expressament, s'entén que esta possessió ha de ser a títol de propietari, ex article 1941 del Codi Civil, perquè aprofite a la prescripció adquisitiva. En resum, perquè puga apreciar-se l'existència de prescripció adquisitiva o usucapió es requerix, en síntesi: a) possessió a títol de propietari; b) possessió no interrompuda; c) i el transcurs d'un termini de 30 anys.  
De la prova aportada i practicada en estes actuacions, valorades en el seu conjunt i segons les regles de la sana crítica, s'estima suficientment acreditada la concurrència dels requisits anteriors, és a saber:  
I. Pel que fa a la possessió en concepte de propietari, ha quedat acreditat que amb anterioritat a la transmissió a la part actora per títol d'herència de set novenes parts indivises sobre la finca registral número 20 bis-N de Cocentaina per sa mare, María Vañó Ferrer -document número 1 de la demanda, inscripció 5a-, esta havia tingut en possessió en concepte de propietària la totalitat de la finca, cosa que s'evidencia en el fet que havia sigut cultivada per ella durant un llarg temps, segons manifestacions dels testimonis Cristina Oltra Santonja i Francisco Puello Palacios, els quals han reconegut la finca objecte del cultiu mitjançant l'exhibició del document número 6 de la demanda, consistent en una ortofoto de la parcel·la. Si encara no hi hagués prou, cal dir que la possessió en concepte de propietari està reforçada per la circumstància que la part demandant conserva el cent per cent de la titularitat cadastral sobre la parcel·la número 62, del polígon 6, de rústica de Cocentaina, de la qual la finca registral número 20-bis forma part juntament amb les finques registrals números 26-bis i 22, cosa esta que resulta versemblant atés que estes finques compartixen un límit comú: nord, Tomás Reig o hereus de Tomás Reig, i fer referència a un mateix paratge, partida de Benitaer o Benataire -documents números 4 i 5 de la demanda.  
II. Pel que fa al requisit de la no-interrupció de la possessió, els testimonis indicats més amunt han assenyalat que els pares de la demandant en cap moment han sigut qüestionats en possessió seua, sense que, per tant, mai no ningú haja realitzat cap reclamació dominical sobre la finca objecte de la prescripció adquisitiva.  
III. I finalment, pel que fa al requisit del termini, en el certificat registral aportat a actuacions -document número 1 de la demanda-, consta que les 7/9 parts indivises sobre la finca pertanyien a la mare de la demandant per títol d'herència de son pare, inscripció quarta de l'historial registral, la propietat de la qual es va inscriure amb data 27 de setembre de 1937. En conseqüència, resulta raonable considerar que la possessió a títol de propietari sobre la totalitat de la finca a la qual s'ha fet referència més amunt, va tindre lloc des de esta data, ço és, des de la inscripció per títol d'herència de 7/9 parts indivises de la finca a favor de la mare de la part actora, per la qual cosa àmpliament s'està complint el requisit dels 30 anys de possessió exigit per l'article 1959 del Codi Civil. En este sentit, l'article 1960.1 del mateix cos legal disposa que el posseïdor actual pot completar el temps necessari per a la seua prescripció, unint-ne al seu el del seu causant, per la qual cosa a la possessió de la part actora de la finca des de la seua adquisició l'any 2003, se li unirà el temps de possessió de seu causant -sa mare- i com ja s'ha assenyalat, esta possessió es remunta més enllà dels 30 anys establits legalment.  
Per tot el que s'ha dit anteriorment, s'estima acreditat que l'actora ha tingut en possessió a títol de propietària, de forma pública, pacífica i ininterrompuda la totalitat de la finca situada a la localitat de Cocentaina (finca registral número 20 bis-N, del Registre de la Propietat de Cocentaina), a l'igual que venia posseint la seua anterior propietària María Vañó Ferrer.  
3. De conformitat amb l'establit en l'article 394 de la Llei d'Enjudiciament Civil, i en haver-se estimat íntegrament la demanda, procedix imposar el pagament de les costes processals causades en este procediment a la part que ha vist rebutjades les seues pretensions.  
Vists els articles esmentats i els altres aplicables de manera general.  
Dispositiva  
Que estime íntegrament la demanda interposada pel procurador el senyor Penadés Martínez, en representació d'Isabel Miralles Vañó, i:  
a) Declare que Isabel Miralles Vañó, com a drethavent de María Vañó Ferrer, ha adquirit per prescripció adquisitiva a favor seu les 2/9 parts que consten inscrites al Registre de la Propietat de Cocentaina, a nom de Blas Ivorra Masanet, de la finca rústica número 20 bis-N, inscrita al Registre de la Propietat de Cocentaina, al tom 1.330, llibre 336, foli 63.  
b) Declare que, en conseqüència, Isabel Miralles Vañó és titular en ple domini de la totalitat de l'esmentada finca registral número 20 bis-N.  
c) Condemne els demandats esmentats a pagar les costes processals causades en este procediment.  
d) Una vegada ferma esta resolució, que valga esta com a manament en forma als efectes de la seua inscripció registral.  
Deduïu-ne una testimoniança literal d'esta sentència que quedarà en estes actuacions, i incloeu-ne l'original al llibre de sentències civils d'este Jutjat.  
Notifiqueu la present resolució a les parts en forma legal i, si no es pot notificar personalment, procediu-ne a la notificació per edictes que es publicaran en el Boletín Oficial del Estado o en el Diari Oficial de la Comunitat Valenciana perquè puguen adquirir fermesa ex articles 497.2 i 161 de la Llei d'Enjudiciament Civil, i feu-los saber que no és ferma i que, contra esta resolució, s'hi pot preparar un recurs d'apel·lació, davant este Jutjat, en el termini de cinc dies comptadors des de l'endemà de la notificació, perquè, després de la seua posterior interposició, en siga sabedora l'Audiència Provincial d'Alacant.  
Esta és la meu sentència, jutjant definitivament en esta instància, que pronuncie, mane i firme.  
Publicació. La sentència anterior l'ha llegida i publicada la jutgessa que la subscriu en el dia de hui, mentre estava celebrant audiència pública, de la qual cosa done fe».  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a portar a efecte la diligència de notificació de la sentència dictada al demandat Blas Ivorra Masanet, els seus hereus i qualsevol que puga tindre interés en la causa.  
Alcoi, 21 d'octubre de 2008.- El secretari judicial: Alexandre Ros i Ros.